**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ՓԵՏՐՎԱՐԻ 02-Ի N 07-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Համաձայն համայնքի ավագանու 2017 թվականի նոյեմբերի 23-ի N 08-Ն որոշմամբ հաստատված «Հայաստանի  Հանրապետության  Կոտայքի  մարզի  Բյուրեղավան համայնքի ղեկավարին կից, համայնքի  տարածքում հասարակական  կարգով  գործող խորհրդակցական   մարմինների  ձևավորման և գործունեության կարգի» IV բաժնի 23-րդ կետի 6-րդ ենթակետի՝ ԽՄ-ի անդամի գործունեությունը դադարեցվում է համայնքի ղեկավարի առաջարկության ներկայացմամբ, համայնքի ավագանու որոշմամբ, եթե ԽՄ-ի անդամը մահացել է:

2020 թվականի նոյեմբերի 11-ին Հայկազ Խնկոյանը մահացել է, որն էլ հիմք է հանդիսացել Հայաստանի Հանապետության Կոտայքի մարզի  Բյուրեղավան համայնքի ղեկավարին կից  համայնքի զարգացման  հնգամյա ծրագրի և տարեկան բյուջեի կառավարման խորհրդակցական  մարմնի  ու համայնքի  տարածքում հասարակական կարգով  
գործող  կրթության, մշակույթի, երիտասարդության հետ տարվող աշխատանքների, առողջապահության, սպորտի, սոցիալական (այդ թվում` երեխաների պաշտպանության) հարցերի խորհրդակցական  մարմինների  կազմերից նրան հանելու համար:

Համաձայն համայնքի ավագանու 2017 թվականի նոյեմբերի 23-ի N 08-Ն որոշմամբ հաստատված կարգի IV բաժնի 17-րդ կետի 3-րդ ենթակետի՝ ԽՄ-ների մյուս անդամների թեկնածուներին առաջադրում է ԽՄ-ների անդամների ընտրության նպատակով համայնքի ղեկավարի կողմից ձևավորված հանձնաժողովը՝ դիմում ներկայացրած անձանց կազմից:

Քանի որ դիմում ներկայացրած անցանց ռեզերվում թեկնածուներ չկան, վերը նշված խորհրդակցական մարմինների կազմերում թեկնածուներ առաջադրելու մասին 2020 թվականի նոյեմբերի 23-ից մինչև դեկտեմբերի 7-ը ներառյալ նոր հայտարարություն է տրվել:

Հանձնաժողովը առաջադրել է համայնքի զարգացման  հնգամյա ծրագրի և տարեկան բյուջեի կառավարման խորհրդակցական  մարմնի  կազմում ընդգրկել Հերմինե Խանգելդյանին, իսկ համայնքի տարածքում հասարակական  կարգով  գործող  կրթության, մշակույթի, երիտասարդության հետ տարվող աշխատանքների, առողջապահության, սպորտի, սոցիալական (այդ թվում`  երեխաների պաշտպանության) հարցերի խորհրդակցական  մարմնի կազմում՝ Նելլի Խլոպուզյանին:

Համաձայն համայնքի ավագանու 2017 թվականի նոյեմբերի 23-ի N 08-Ն որոշմամբ հաստատված կարգի IV բաժնի 25-րդ կետի ՝ համայնքի ղեկավարը ավագանու առաջիկա նիստին առաջարկություն է ներկայացնում ԽՄ-ի նոր անդամի թեկնածությունը հաստատելու վերաբերյալ:

Ելնելով վերոգրյալից և համաձայն «Նորմատիվ իրավական  ակտերի  մասին»  օրենքի   
34-րդ հոդվածի, հիմք ընդունելով  համայնքի ավագանու 2017 թվականի նոյեմբերի 23-ի   
N 08-Ն որոշմամբ ընդունված կարգը և  համայնքի ղեկավարի առաջարկությունը՝  ավագանին որոշում է 2018 թվականի փետրվարի 02-ի «Հայաստանի Հանապետության Կոտայքի մարզի Բյուրեղավան համայնքի ղեկավարին կից խորհրդակցական մարմինների կազմերը հաստատելու մասին» N 07–Ա որոշման 1-ին և 3-րդ կետերում  «Հայկազ Խնկոյան» բառերը համապատասխանաբար  փոխարինել  «Հերմինե Խանգելդյան» և  Նելլի Խլոպուզյան» բառերով:

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

*Կազմեց՝ Լ. Ավուշյան*

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ՓԵՏՐՎԱՐԻ 02-Ի N 07-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանապետության Կոտայքի մարզի Բյուրեղավան համայնքի ղեկավարին կից խորհրդակցական մարմինների կազմերը հաստատելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի բյուջեում էական փոփոխություններ չեն նախատեսվում:

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

*Կազմեց՝ Լ. Պողոսյան*